Program za uspešan ulazak u svet finansija

**FINANSIJE U PRAKSI-OD A-Š**

**Izaberite svoj modul i unapredite svoju finansijsku pismenost**

**Program iz oblasti finansija namenjen poslovnim ljudima – postojećim i budućim.** Sve odluke u kompanijama (velikim, srednjim, malim, porodičnim, multinacionalnim) trebalo bi da se donose na bazi toga kako će uticati na finansijske performanse i zdravlje kompanije.

Bez obzira da li je naš “background” iz marketinga, proizvodnje, distribucije, razvoja, prodaje ili neke od atraktivnih tehnologija, neophodno nam je finansijsko znanje i veštine ako zaista želimo da razumemo donošenje i sprovođenje odluka, kao i ukupne procese upravljanja kompanijom. S druge strane, pojavljuje se potreba za budžetiranjem ili planiranjem poslovanja kao ključan poslovni i finansijski proces kojim se postavljaju prioriteti i ciljevi u narednom periodu, a proizilaze iz poslovnih prilika i zahtevanih investicija da se iste prilike ostvare. Unapređeno znanje u vezi sa ovim poslovnim i finansijskim procesima i samih ljudi koji su zaduženi za njih, će sasvim sigurno unaprediti Vašu sposobnost da donosite efektivne i efikasne odluke.

Slobodno možemo reći da je NEMOGUĆE napraviti kvalitetan plan ili budžet ili sistem nagrađivanja ako ne razumemo osnovne koncepte finansija, kao i posledice koje oni mogu imati na prethodno rečeno – finansijsko zdravlje kompanije. Zbog toga je jedan od ključnih zahteva u kompanijama – **UNAPREĐENJE FINANSIJSKE PISMENOSTI I FINANSIJSKE TRANSPARENTNOSTI**.

**Ovaj program je “specifičan” iz nekoliko ključnih razloga;**

* **Naučiće** vas šta računovođe rade i pričaju; neće vas naučiti kako da radite računovodstvo. Poslovni ljudi ne trebaju ovo da uče niti treba da budu zainteresovani to da znaju, ali moraju da razumeju šta računovođe i finansijeri rade i zašto tako rade, kako bi na inteligentan način koristili dobijene informacije – finansijske izveštaje!
* **Govorićemo poslovnim jezikom** – ne knjigovodstvenim i računovodstvenim, jer ni ne umemo tako, pošto dolazimo iz biznisa i tako ćemo i predstavljati teme – kako to funkcioniše u praksi. Kroz veliko menadžersko, konsultantsko i predavačko iskustvo, naučili smo da samo na ovakav način možemo da obezbedimo korist polaznicima i klijentima. Mi nismo računovođe, ali odlično znamo da koristimo finansijske izveštaje. Koristimo ih svaki dan i razumemo sve vaše probleme sa njima i želimo da podelimo naše znanje i iskustvo u vezi sa tim.
* **Naglasak će biti na poslovnim pitanjima** – postoje brojni kursevi koji su orijentisani na računovodstvo i matematiku. Ovde neće – računovodstvo i matematika će biti alati koji se koriste za procese donošenja odluka u poslovanju kompanija.
* **Čitaćemo i tumačiti realne finansijske izveštaje** zajedno i samostalno. Pisaćemo izveštaje i zaključke i komentarisati iste kako bi vam bili od koristi da bolje razumete sopstveno poslovanje i kompaniju.
* **Uključiće i kako svako može da doprinose poboljšanju profitabilnosti i performansama svoje kompanije** – Svaki tim koji se bavi investicijama, razvojem, proizvodnjom i donosi finanisjske odluke treba da ima i to znanje i takvog člana tima.
* **Navodićemo mnogo praktičnih primera** iz naše bogate menadžerske, konsultantske i predavačke prakse kako se finansijske informacije mogu koristiti, kako su se koristile i kakve su dobre ili loše rezultate dale.
* **Realizovaćemo veliki broj vežbi i realnih primera** izveštaja iz svakodnevne poslovne prakse.
* **Omogućava detaljnije informacije** o elementima u finansijskim procesima koji mogu poslužiti kao alati menadžerima i rukovodiocima. Ovo uključuje metodologiju kako određene stvari sprovoditi u praksi kao i pojmovnik na kraju uz veliki broj praktičnih vežbi.
* **Dodata vrednost poslovnim ljudima** – diskusije o procesu planiranja, budžetiranja, sistema nagrađivanja, merenja i izveštavanja, informacionog sistema, obračuna cene koštanja, nadležnosti i odgovornosti za izveštaje i razultate…

Sačinjen je iz tri pojedinačna modula i to:

1. **Osnovni** – Namenjen je početnicima u poslovanju i finansijama. Fokusira se na razumevanje finansijskih informacija, šta znače, kako mogu da se tumače i kako se do njih dolazi. Polaznicima pruža pregled i daje osnovne informacije o tome kako svet poslovnih finansija funkcioniše – računovodstveni, poreski i upravljački. Na ovaj način se postavljaju osnove o razlikama između različitih uglova i gde se sve na praktičan, kreativan i pametan (inteligentan)način, finansije i finansijske informacije mogu koristiti.
2. **Napredni** – Namenjen je svima onima koji žele da dođu do finansijskih informacija i izveštaja o poslovanjau svoje kompanije na mesečnom, kvartalnom, polugodišnjem i godišnjem nivou. Kako praktično kreirati izveštaje za potrebe donošenja i sprovođenja odluka u kompanijama. Polaznici se obučavaju kako da kreiraju izveštaje i koje su pretpostavke i preduslovi neophodni da bi se neki izveštaj mogao napraviti. Uz mnoštvo praktičnih primera, tokom ovog modula, polaznici će dobiti priliku da samostalno kreiraju različite strukture najznačajnijih finansijskih izveštaja za potrebe menadžmenta i donošenja poslovnih odluka. Detaljno razumevanje finansijskih izveštaja i aktivnosti koje treba meriti u poslovanjima kompanije je jedan od ključnih ciljeva ovog modula.

Ovim modulom se prevode u praksu sve informacije dobijene u prethodnom o tome kako obezbediti ono što je neophodno za merenje performansi, praćenje isplativosti rezultata kako cele kompanije, tako i poslovnih jedinica (profitnih, servisnih i troškovnih centara), ali i pojedničanih izvora profita – kupaca, proizvoda, prodavaca i njihovog doprinosa povećavanju ili smanjivanju naše uspešnosti i donošenje odluka na bazi finansijskih izveštaja.

1. **Ekspertski** – Namenjen je onima koji žele da nauče i koriste ono što piše u izveštajima koje dobijaju ili trebaju da prezentuju nekom rezultate analiza. Kako praktično analizirati rezultate poslovanja kompanije i na osnovu toga sprovoditi promene u konkretnim slučajevima. Kako procenjivati buduće poslovanje i posledice današnjih odluka na buduće finansijsko zdravlje i performanse kompanije – da li pozitivno ili negativno utiče na vrednovanje i vrednost kompanije ili projekta? Ovaj modul obuhvata ključne i najznačanije tehnike finansijke analize koje menadžeri mogu da koriste za donošenje odluka u svim aspektima poslovanja. Finanijska analiza daje vredne alate i metode za donošenje odluka. Ali odluke se moraju DONOSITI I SPROVODITI.

**Osnovni modul:**

3 puta po 2 dana po 4 sata

* Šta su to finansije i čemu služe?
* Zašto je poželjno da svi ili bar većina razumeju osnovne finansijske koncepte?
* Kako merimo koliko smo uspešni kao kompanija?
* Koji su ciljevi u poslovanju iz ugla finansija? Kako nam to može pomoći?
* Kako se kompanije organizuju? Koje su prednosti i nedostaci?
* Kome su namenjeni izveštaji – različiti izveštaji različitim ciljnim grupama ili jedan izveštaj za sve?
* Zašto nefinansijeri moraju da znaju ponešto o svemu ovom?
* Koji izveštaji postoje: bilans stanja, bilans uspeha, bilans tokova gotovine
* Zašto nešto može, a nešto ne može u finansijama, računovodstvu?
* Koje informacije se nalaze u bilansu stanja? Šta je imovina, a šta kapital?
* Kredit i lizing – razlike i sličnosti?
* Kako se obračunava kamata? Na mesečnom, kvartalnom ili godišnjem nivou? Dozvoljeni minus ili revolving – šta mi to nude u banci?
* Koje informacije se nalaze u bilansu uspeha? Šta su rashodi, a šta troškovi? Na šta plaćamo porez na dobit?
* Koje informacije se nalaze u cash-flow izveštaju? Šta su prilivi, a šta prihodi? Zašto nemam para koliko imam profita?
* Kako izgledaju zvanični bilansi kompanija na našim prostorima?

Cena modula (bez PDV-a):

* Basic – 45.000 RSD